b'\n_START_ARTICLE_\nPekka Kotkavuori\n_START_PARAGRAPH_\nPekka Sulo Veikko Kotkavuori (11. huhtikuuta 1924 Helsinki \xe2\x80\x93 28. toukokuuta 1986 Helsinki) oli suomalainen mainoselokuvien tuottaja, k\xc3\xa4sikirjoittaja ja ohjaaja._NEWLINE_Pekka Kotkavuori ty\xc3\xb6skenteli 1950-luvun puoliv\xc3\xa4liss\xc3\xa4 aikakauslehti Kallessa, josta h\xc3\xa4n siirtyi Suomi-Filmin omistaman Filmitalon (aiemmin Finlandia-Kuva) toimitusjohtajaksi k\xc3\xa4ynnist\xc3\xa4m\xc3\xa4\xc3\xa4n sen mainoselokuvatuotantoa. H\xc3\xa4n suosi mainosmusiikin eli lyhyiden jinglejen k\xc3\xa4ytt\xc3\xb6\xc3\xa4, amerikkalaisten esikuvien mukaan usein jazztyylisin\xc3\xa4 sovituksina, yhteisty\xc3\xb6kumppaninaan useimmiten Kalle Kaartinen._NEWLINE_Kotkavuori toimitti WSOY:lle kaksi vitsikokoelmaa, nimelt\xc3\xa4\xc3\xa4n Kaskukanuuna (1979) ja Vitsihaupitsi (1980)._NEWLINE_Kotkavuori toimi monien markkinointi- ja elokuva-alan yhdistysten luottamusteht\xc3\xa4viss\xc3\xa4. H\xc3\xa4n on saanut elokuva-alan hopeisen ansiomerkin. Vuonna 1973 h\xc3\xa4nelle my\xc3\xb6nnettiin Mainonnan monitaho -palkinto.'